**POZIV ZA DOSTAVLJANJE PONUDA**

**Istraživanje mentalnog zdravlja osoba sa retkim u Srbiji**

**Projekat: SHARE-RD**

Projekat SHARE-RD („„Strengthening Healthcare Advocacy and Rare Disease Patient Engagement““), koji sprovode NORBS, LIPA i Hrabriša uz podršku Evropske unije, bavi se sveobuhvatnim pristupom retkim bolestima, uključujući i aspekte mentalnog zdravlja koji su često zanemareni. Ova komponenta projekta ima za cilj da istraži psihološke i emocionalne izazove sa kojima se suočavaju osobe koje žive sa retkim bolestima, kao i članovi njihovih porodica.

**Svrha angažovanja:**

Cilj angažovanja je sprovođenje kvalitativnog i kvantitativnog istraživanja o stanju mentalnog zdravlja osoba sa retkim bolestima i njihovih porodica u Srbiji, identifikacija ključnih izazova i potreba, i formulisanje preporuka za unapređenje podrške i dostupnih usluga mentalnog zdravlja.

**Opis posla:**

- Pregled literature i desk analiza postojećih podataka i studija o mentalnom zdravlju kod obolelih od retkih bolesti;

- Sprovođenje kvalitativnog i kvantitativnog istraživanja sa fokusom na mentalno zdravlje

- Izrada izveštaja sa nalazima i preporukama za unapređenje podrške mentalnom zdravlju.

**Očekivani rezultati:**

- Izveštaj o istraživanju (na srpskom i engleskom jeziku);

- Naučni rad za objavljivanje u stručnom časopisu;

- Dokument sa preporukama za donosioce odluka i relevantne institucije;

- Prezentacija nalaza relevantnim akterima.

**Vremenski okvir**

Istraživanje će se realizovati u periodu od decembra 2025. do juna 2027. godine. Prezentacija preliminarnih nalaza planirana je za jul 2027. godine, a finalni izveštaj se dostavlja najkasnije do 30.09.2027.

**Potrebne kvalifikacije:**

-Istraživačka institucija, akademski centar, profesionalno udruženje ili nevladina organizacija sa najmanje 5 godina iskustva u oblasti mentalnog zdravlja, javnog zdravlja i rada sa ranjivim grupama;

- Dokazano iskustvo u kvalitativnim i kvantitativnim istraživanjima sa fokusom na mentalno zdravlje;

- Poznavanje konteksta retkih i hroničnih bolesti u Srbiji ili regionu predstavlja prednost;

- Mogućnost dostavljanja rezultata na srpskom i engleskom jeziku.

**Kriterijumi evaluacije**

Kvalitet tehničke ponude i predložene metodologije – 60 poena;

Iskustvo i stručnost tima – 30 poena;

Finansijska ponuda – 10 poena.

**Način prijave:**

Prijava za dostavljanje ponuda mora da sadrži sledeće priloge, koje je potrebno preuzeti sa sajta NORBS-a:

- Izjava ponuđača o ispunjenju obaveznih uslova u postupku javne nabavke (Prilog B)

- Opšte podatke o ponuđaču I kvalifikacijama ponuđača (Prilog C)

- Finansijska ponuda (Prilog D)

- Tehnička ponuda - metodologija, vremenski okvir, sastav tima (u slobodnoj formi, na memorandumu)

- Biografije članova istraživačkog tima

- Dve relevatne reference

Ponude se dostavljaju elektronskim putem na adresu office@norbs.rs sa naznakom: “Ponuda za istraživanje – SHARE-RD mentalno zdravlje osoba sa retkim bolestima”.

Rok za dostavljanje ponuda: 26. oktobar 2025. godine do 23.59.